ประกาศสำนักงานคณะกรรมการพัฒนาการเศรษฐกิจและสังคมแห่งชาติประกาศสำนักงานคณะกรรมการพัฒนาการเศรษฐกิจและสังคมแห่งชาติเรื่องโครงสร้าง การจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานคณะกรรมการพัฒนาการเศรษฐกิจและสังคมแห่งชาติพ.ศ.๒๕๕๑[๑] อาศัยอำนาจตามความในมาตรา ๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องส่งข้อมูลข่าวสารของราชการ ลงพิมพ์ในราชกิจจานุเบกษาสำนักงานคณะกรรมการพัฒนาการเศรษฐกิจและสังคมแห่งชาติจึงขอประกาศโครงสร้างการจัดองค์กรในการดำเนินงาน สรุปอำนาจหน้าที่ที่สำคัญและวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานคณะกรรมการพัฒนาการเศรษฐกิจและสังคมแห่งชาติดังนี้ข้อ ๑ให้ยกเลิกประกาศสำนักงานคณะกรรมการพัฒนาการเศรษฐกิจและสังคมแห่งชาติเรื่อง โครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารของสำนักงานคณะกรรมการพัฒนาการเศรษฐกิจและสังคมแห่งชาติลงวันที่ ๒๐ สิงหาคม ๒๕๔๑ และให้ใช้ประกาศนี้แทนข้อ ๒สำนักงานคณะกรรมการพัฒนาการเศรษฐกิจและสังคมแห่งชาติมีภารกิจเกี่ยวกับการเสนอแนะนโยบายพัฒนาการเศรษฐกิจและสังคมของประเทศการพิจารณาแผนงาน และโครงการของส่วนราชการและรัฐวิสาหกิจการปฏิบัติหน้าที่เป็นหน่วยงานกลางในการกำหนดทิศทางเชิงยุทธศาสตร์นโยบายการพัฒนาประเทศ การพัฒนาระบบเตือนภัยทางด้านเศรษฐกิจและสังคมของประเทศการจัดทำแผนพัฒนาบนพื้นฐานความเข้มแข็งด้านวิชาการเพื่อผลักดันไปสู่การปฏิบัติให้บรรลุผลสัมฤทธิ์ การเป็นองค์กรวิชาการด้านการพัฒนาเศรษฐกิจและสังคมของประเทศเพื่อให้เกิดผลสัมฤทธิ์ต่อภารกิจของรัฐ ความมีประสิทธิภาพความคุ้มค่าในเชิงภารกิจแห่งรัฐ และการใช้ทรัพยากรอย่างคุ้มค่าและตอบสนองความต้องการของประชาชนโดยให้มีอำนาจหน้าที่ดังต่อไปนี้(๑) ศึกษาและวิเคราะห์ภาวะเศรษฐกิจและสังคมเพื่อเสนอแนะจุดหมายและนโยบายแห่งการพัฒนาเศรษฐกิจและสังคมของประเทศ(๒)พิจารณาแผนงานและโครงการพัฒนาของส่วนราชการและรัฐวิสาหกิจ(๓) ศึกษาเกี่ยวกับกำลังเงิน กำลังคนและทรัพยากรอื่นที่มีอยู่และอาจหามาได้และการจัดหาทรัพยากรดังกล่าวเพื่อประโยชน์ของรัฐ(๔) จัดทำข้อเสนอโดยหารือกับส่วนราชการที่มีหน้าที่เกี่ยวกับงบประมาณแผ่นดินในเรื่องที่เกี่ยวกับรายจ่ายประจำปีของส่วนราชการและรัฐวิสาหกิจ สำหรับสินทรัพย์ถาวรหลักที่เพิ่มขึ้นเพื่อใช้ในการพัฒนารวมทั้งจำนวนเงินที่ใช้จ่ายเพื่อการนี้ไม่ว่าจ่ายจากงบประมาณแผ่นดิน เงินกู้ยืมเงินกำไรที่ได้สะสมไว้ หรือเงินอื่นใดก็ตาม(๕)ศึกษาและวิเคราะห์รายจ่ายที่จ่ายจริงสำหรับการสร้างและการบำรุงรักษาทรัพย์ถาวรหลักที่ใช้ในการพัฒนาเศรษฐกิจและสังคมเพื่อให้คำแนะนำเกี่ยวกับการแก้ไขรายจ่ายเหล่านั้น(๖)ศึกษาและวิเคราะห์รายจ่ายจริงสำหรับการจัดบริการทางเศรษฐกิจและสังคมเพื่อให้คำแนะนำเกี่ยวกับการแก้ไขรายจ่ายเหล่านั้น(๗)พิจารณาให้คำแนะนำและกำหนดหลักการให้ส่วนราชการและรัฐวิสาหกิจเพื่อจัดทำแผนงานและโครงการพัฒนาที่จะขอความช่วยเหลือจากต่างประเทศในทางวิชาการการเงิน การกู้ยืม และการดำเนินการ รวมทั้งการให้ความช่วยเหลือแก่ต่างประเทศ(๘)ติดตามและประเมินผลการพัฒนาตามแผนพัฒนาเศรษฐกิจและสังคมแห่งชาติและรายงานผลต่อสาธารณะ พร้อมทั้งติดตามประเมินแผนงานและโครงการพัฒนาของส่วนราชการและรัฐวิสาหกิจโดยคำนึงถึงหลักการของผลผลิตและผลลัพธ์ และให้คำแนะนำเกี่ยวกับการเร่งรัด ปรับปรุงหรือเลิกล้มแผนงานและโครงการพัฒนาอันหนึ่งอันใดเมื่อเห็นสมควร(๙)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการพัฒนาการเศรษฐกิจและสังคมแห่งชาติหรือตามที่นายกรัฐมนตรีหรือคณะรัฐมนตรีมอบหมายข้อ ๓สำนักงานคณะกรรมการพัฒนาการเศรษฐกิจและสังคมแห่งชาติแบ่งส่วนราชการดังต่อไปนี้(๑) สำนักงานเลขาธิการ(๒) สำนักบัญชีประชาชาติ(๓) สำนักประเมินผลและเผยแพร่การพัฒนา(๔)สำนักพัฒนาขีดความสามารถในการแข่งขันทางเศรษฐกิจ(๕) สำนักพัฒนาฐานข้อมูลและตัวชี้วัดภาวะสังคม(๖) สำนักพัฒนาเศรษฐกิจและสังคมภาคกลาง(๗)สำนักพัฒนาเศรษฐกิจและสังคมภาคตะวันออกเฉียงเหนือ(๘) สำนักพัฒนาเศรษฐกิจและสังคมภาคใต้(๙) สำนักพัฒนาเศรษฐกิจและสังคมภาคเหนือ(๑๐) สำนักยุทธศาสตร์ด้านนโยบายสาธารณะ(๑๑) สำนักยุทธศาสตร์และการวางแผนพัฒนาทางสังคม(๑๒) สำนักยุทธศาสตร์และการวางแผนพัฒนาพื้นที่(๑๓) สำนักยุทธศาสตร์และการวางแผนเศรษฐกิจมหภาค(๑๔) สำนักวางแผนการเกษตร ทรัพยากรธรรมชาติและสิ่งแวดล้อม(๑๕) สำนักวิเคราะห์โครงการลงทุนภาครัฐ(๑๖) กลุ่มพัฒนาระบบบริหาร(๑๗) กลุ่มตรวจสอบภายในข้อ ๔ส่วนราชการในสำนักงานคณะกรรมการพัฒนาการเศรษฐกิจและสังคมแห่งชาติมีอำนาจหน้าที่ดังต่อไปนี้(๑) สำนักงานเลขาธิการ มีอำนาจหน้าที่ดังต่อไปนี้๑) ดำเนินการเกี่ยวกับงานสารบรรณ งานช่วยอำนวยการงานการเงินและพัสดุ งานงบประมาณ งานบริหารงานบุคคล งานพัฒนาข้าราชการงานวิเทศสัมพันธ์ งานเลขานุการ นักบริหารและงานประชาสัมพันธ์ของสำนักงานคณะกรรมการพัฒนาการเศรษฐกิจและสังคมแห่งชาติ๒)ดำเนินการเกี่ยวกับงานเลขานุการของคณะกรรมการพัฒนาการเศรษฐกิจและสังคมแห่งชาติและคณะกรรมการอื่นตามที่ได้รับมอบหมาย๓)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักงานคณะกรรมการพัฒนาการเศรษฐกิจและสังคมแห่งชาติ๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) สำนักบัญชีประชาชาติมีอำนาจหน้าที่ดังต่อไปนี้๑)วิเคราะห์และจัดทำสถิติบัญชีรายได้ประชาชาติรายปีในด้านการผลิต ด้านการใช้จ่ายและด้านรายได้๒)วิเคราะห์และจัดทำสถิติบัญชีรายได้ประชาชาติรายไตรมาสรวมทั้งสถิติบัญชีรายได้ภาคและจังหวัด๓) วิเคราะห์และจัดทำสถิติบัญชีงบดุลแห่งชาติสถิติบัญชีเศรษฐกิจและเงินทุน และสถิติตารางปัจจัยการผลิตและผลผลิตรวมทั้งสถิติตารางอุปสงค์และอุปทาน๔)ศึกษาและพัฒนาระบบบัญชีประชาชาติของประเทศให้เป็นไปตามระบบสากลโดยยึดมาตรฐานขององค์การสหประชาชาติ และมาตรฐานบัญชีขององค์การระหว่างประเทศที่เกี่ยวข้อง๕) วิเคราะห์และจัดทำบัญชีบริวาร๖)วิเคราะห์และจัดทำรายงานการศึกษาที่เกี่ยวกับบัญชีประชาชาติ๗)พัฒนาและประสานการจัดทำระบบฐานข้อมูลเศรษฐกิจและสังคมเพื่อใช้ประโยชน์ในการจัดทำสถิติบัญชีรายได้ประชาชาติ การวิเคราะห์ภาวะเศรษฐกิจและสังคมการศึกษา วิจัย และการกำหนดนโยบายและวางแผนพัฒนาเศรษฐกิจและสังคม๘)พัฒนาและฝึกอบรมบุคลากรของสำนักงานคณะกรรมการพัฒนาการเศรษฐกิจและสังคมแห่งชาติทางด้านบัญชีประชาชาติ๙)ดำเนินการเกี่ยวกับการให้บริการและพัฒนาระบบเทคโนโลยีสารสนเทศในสำนักงานคณะกรรมการพัฒนาการเศรษฐกิจและสังคมแห่งชาติ๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) สำนักประเมินผลและเผยแพร่การพัฒนามีอำนาจหน้าที่ดังต่อไปนี้๑) วิเคราะห์ กำหนดแนวทางติดตามและประเมินผลการพัฒนาประเทศตามยุทธศาสตร์ของแผนพัฒนาเศรษฐกิจและสังคมแห่งชาติและนโยบายของรัฐบาล เพื่อเสนอแนะการปรับปรุงยุทธศาสตร์และนโยบายให้เหมาะสมกับสถานการณ์๒)วิเคราะห์ความสัมพันธ์ระหว่างยุทธศาสตร์และนโยบายต่าง ๆ ของรัฐบาล เพื่อเสนอแนะแนวทางการดำเนินการตามยุทธศาสตร์และนโยบาย ตลอดจนการติดตามประเมินผลให้สอดคล้องไปในแนวทางเดียวกัน๓) วิเคราะห์และพัฒนาดัชนีชี้วัดผลการพัฒนาเพื่อนำมาใช้ในการติดตามประเมินผลความสำเร็จของการพัฒนารวมทั้งพัฒนาเครื่องมือชี้วัดและเกณฑ์มาตรฐาน การประเมินผลให้เป็นไปตามมาตรฐานสากลเพื่อใช้ประเมินสถานภาพและวัดระดับการพัฒนาของประเทศที่สอดคล้องกับสถานการณ์๔) พัฒนาระบบข้อมูลด้านการติดตามประเมินผลให้เชื่อมโยงเป็นเครือข่าย ทั้งภายในและภายนอกหน่วยงานเพื่อสนับสนุนการดำเนินงานติดตามและประเมินผลการพัฒนาเศรษฐกิจและสังคมของประเทศ๕) จัดทำรายงานผลการพัฒนาเศรษฐกิจและสังคมของประเทศเสนอต่อสาธารณชนรวมทั้งจัดทำรายงานผลการดำเนินงานของรัฐเพื่อเผยแพร่ต่อสาธารณะเป็นประจำทุกปี๖)บูรณาการการมีส่วนร่วมในกระบวนการพัฒนาประเทศอย่างเป็นระบบและต่อเนื่องเพื่อเชื่อมโยงแนวคิดและทิศทางการพัฒนาเศรษฐกิจและสังคมของประเทศให้เกิดขึ้นในทุกภาคส่วนของสังคม๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔)สำนักพัฒนาขีดความสามารถในการแข่งขันทางเศรษฐกิจ มีอำนาจหน้าที่ดังต่อไปนี้๑) วางแผนและจัดทำแนวทาง มาตรการ นโยบายและยุทธศาสตร์พัฒนาความสามารถในการแข่งขันทางเศรษฐกิจของประเทศทางด้านอุตสาหกรรมพาณิชยกรรมการท่องเที่ยว การลงทุนและการบริการ๒) วิเคราะห์ความเป็นไปของโลกาภิวัตน์เพื่อเสนอแนะแนวทาง มาตรการ และนโยบายการแข่งขันทางด้านการค้าและการลงทุนของประเทศ๓) วิเคราะห์และจัดลำดับความสำคัญของแผนงานโครงการ และนโยบายด้านการแข่งขันทางเศรษฐกิจโดยคำนึงถึงความคุ้มค่าเชิงเศรษฐกิจและการใช้ทรัพยากร เพื่อเสนอแนะต่อคณะรัฐมนตรี๔)ประสานหน่วยงานที่เกี่ยวข้องทั้งภาครัฐและภาคเอกชนเพื่อร่วมกันแก้ไขปัญหาอุปสรรคต่อการดำเนินธุรกิจและร่วมกันวางแผนและผลักดันยุทธศาสตร์พัฒนาความสามารถในการแข่งขันทางเศรษฐกิจของประเทศไปสู่การปฏิบัติทั้งในระดับประเทศและระดับภาค กลุ่มจังหวัด และจังหวัด๕)ประสานและร่วมมือกับหน่วยงานที่เกี่ยวข้องทั้งในประเทศและต่างประเทศในการพัฒนาองค์ความรู้ที่เกี่ยวข้องกับความสามารถในการแข่งขันทางเศรษฐกิจของประเทศ๖) พัฒนาระบบฐานข้อมูล ตัวชี้วัดและเกณฑ์มาตรฐานที่เกี่ยวข้องกับระดับความสามารถในการแข่งขันทางเศรษฐกิจของประเทศ๗)ติดตามและประเมินความก้าวหน้าและความสำเร็จของแผนงานหรือโครงการเกี่ยวกับการผลิตการค้า และการลงทุนอันมีผลต่อการเพิ่มความสามารถในการแข่งขันของประเทศ๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) สำนักพัฒนาฐานข้อมูลและตัวชี้วัดภาวะสังคมมีอำนาจหน้าที่ดังต่อไปนี้๑)วางระบบและปรับปรุงฐานข้อมูลและตัวชี้วัดทางด้านสังคมและชุมชนเพื่อสนับสนุนการจัดทำยุทธศาสตร์การพัฒนาสังคม และการดำเนินงานตามแผนพัฒนาเศรษฐกิจและสังคมแห่งชาติ และแผนการบริหารราชการแผ่นดิน๒) จัดทำรายงานภาวะสังคมรายไตรมาสและรายปีเพื่อการเฝ้าระวังความเปลี่ยนแปลงทางสังคม การจัดทำรายงานข้อมูลเตือนภัยทางสังคมและการจัดทำข้อมูลประกอบยุทธศาสตร์ป้องกันปัญหาทางสังคม๓)จัดทำรายงานการติดตามและประเมินผลโครงการทางด้านสังคมตามแผนพัฒนาเศรษฐกิจและสังคมแห่งชาติและแผนการบริหารราชการแผ่นดินเพื่อเผยแพร่ต่อสาธารณะ๔)ติดตามความก้าวหน้าผลการดำเนินงานด้านสังคมตามแผนปฏิบัติราชการของหน่วยงานที่เกี่ยวข้อง เพื่อเสนอแนะแนวทางปรับปรุงการทำงานให้มีประสิทธิภาพและประสิทธิผลมากยิ่งขึ้น๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) สำนักพัฒนาเศรษฐกิจและสังคมภาคกลางมีอำนาจหน้าที่ดังต่อไปนี้๑) จัดทำระบบฐานข้อมูลและจัดทำรายงานวิเคราะห์ภาวะการพัฒนาเศรษฐกิจและสังคมภาค๒) จัดทำยุทธศาสตร์การพัฒนาภาค๓) แปลงยุทธศาสตร์การพัฒนาภาคไปสู่การปฏิบัติ๔) ประเมินผลการพัฒนาภาคในช่วงครึ่งแรกและเมื่อสิ้นแผนพัฒนาเศรษฐกิจ และสังคมแห่งชาติ๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗)สำนักพัฒนาเศรษฐกิจและสังคมภาคตะวันออกเฉียงเหนือ มีอำนาจหน้าที่ดังต่อไปนี้๑)จัดทำระบบฐานข้อมูลและจัดทำรายงานวิเคราะห์ภาวะการพัฒนาเศรษฐกิจ และสังคมภาค๒) จัดทำยุทธศาสตร์การพัฒนาภาค๓) แปลงยุทธศาสตร์การพัฒนาภาคไปสู่การปฏิบัติ๔) ประเมินผลการพัฒนาภาคในช่วงครึ่งแรกและเมื่อสิ้นแผนพัฒนาเศรษฐกิจและสังคมแห่งชาติ๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘) สำนักพัฒนาเศรษฐกิจและสังคมภาคใต้มีอำนาจหน้าที่ดังต่อไปนี้๑)จัดทำระบบฐานข้อมูลและจัดทำรายงานวิเคราะห์ภาวะการพัฒนาเศรษฐกิจ และสังคมภาค๒) จัดทำยุทธศาสตร์การพัฒนาภาค๓) แปลงยุทธศาสตร์การพัฒนาภาคไปสู่การปฏิบัติ๔)ประเมินผลการพัฒนาภาคในช่วงครึ่งแรกและเมื่อสิ้นแผนพัฒนาเศรษฐกิจ และสังคมแห่งชาติ๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙) สำนักพัฒนาเศรษฐกิจและสังคมภาคเหนือมีอำนาจหน้าที่ดังต่อไปนี้๑)จัดทำระบบฐานข้อมูลและจัดทำรายงานวิเคราะห์ภาวะการพัฒนาเศรษฐกิจ และสังคมภาค๒) จัดทำยุทธศาสตร์การพัฒนาภาค๓) แปลงยุทธศาสตร์การพัฒนาภาคไปสู่การปฏิบัติ๔)ประเมินผลการพัฒนาภาคในช่วงครึ่งแรกและเมื่อสิ้นแผนพัฒนาเศรษฐกิจ และสังคมแห่งชาติ๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๐) สำนักยุทธศาสตร์ด้านนโยบายสาธารณะ มีอำนาจหน้าที่ดังต่อไปนี้๑) วิเคราะห์สถานการณ์และสภาพแวดล้อมเพื่อกำหนดยุทธศาสตร์และกลยุทธ์ การพัฒนาประเทศตามปรัชญาของเศรษฐกิจพอเพียง๒)จัดทำดัชนีชี้วัดและกำหนดแนวทางการพัฒนาเศรษฐกิจ สังคม และชุมชนบนพื้นฐานความสมดุล มั่นคง และยั่งยืน๓) พัฒนาระบบฐานข้อมูลเพื่อการติดตามและประเมินผลการขับเคลื่อนยุทธศาสตร์ด้านนโยบายสาธารณะด้านเศรษฐกิจพอเพียง ด้านการพัฒนาระดับชุมชน และการปฏิบัติหน้าที่ในฐานะนายทะเบียนกลางของธนาคารสมอง๔)ส่งเสริมและสนับสนุนการทำงานแบบบูรณาการของทุกส่วนราชการให้สอดคล้องกับแผนพัฒนาเศรษฐกิจและสังคมแห่งชาติและยุทธศาสตร์การพัฒนาประเทศตามปรัชญาของเศรษฐกิจพอเพียง๕)ผลักดันองค์ความรู้เกี่ยวกับปรัชญาของเศรษฐกิจพอเพียง ธนาคารสมองและผลการดำเนินงานเกี่ยวกับยุทธศาสตร์ด้านนโยบายสาธารณะ๖)กำหนดยุทธศาสตร์การพัฒนาและการปฏิบัติภารกิจพิเศษตามที่ได้รับมอบหมายจากรัฐบาลให้เชื่อมโยงและสอดคล้องกับการพัฒนาประเทศ๗) ศึกษาและส่งเสริมงานวิจัยเพื่อจัดทำข้อเสนอเกี่ยวกับแนวทางการพัฒนาเศรษฐกิจและสังคมในระดับชาติตลอดจนยุทธศาสตร์ด้านนโยบายสาธารณะ๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย(๑๑) สำนักยุทธศาสตร์และการวางแผนพัฒนาทางสังคมมีอำนาจหน้าที่ดังต่อไปนี้๑)วิเคราะห์การเปลี่ยนแปลงทั้งในและนอกประเทศที่มีผลกระทบต่อสังคมไทย รวมทั้งกำหนดยุทธศาสตร์การพัฒนาสังคมที่สอดคล้องกับการปรับโครงสร้างสังคมไทยให้เหมาะสมกับสถานการณ์๒) ศึกษาและวิจัยประเด็นทุนทางสังคมเพื่อสร้างองค์ความรู้สำหรับการจัดทำยุทธศาสตร์การพัฒนาสังคม๓)วิเคราะห์และจัดทำข้อเสนอแนะเชิงนโยบายที่เกี่ยวข้องกับยุทธศาสตร์ด้านสังคม๔)ประสานและสนับสนุนการขับเคลื่อนยุทธศาสตร์การพัฒนาสังคม เพื่อสร้างความสมดุลและความยั่งยืนของการพัฒนาประเทศในด้านเศรษฐกิจ สังคม และทรัพยากรธรรมชาติและสิ่งแวดล้อม๕)ติดตามความก้าวหน้าและประเมินผลการดำเนินงานตามนโยบายและยุทธศาสตร์การพัฒนาสังคมเพื่อเสนอแนะแนวทางการปรับยุทธศาสตร์ให้สอดคล้องกับสถานการณ์๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๒) สำนักยุทธศาสตร์และการวางแผนพัฒนาพื้นที่มีอำนาจหน้าที่ดังต่อไปนี้๑)ศึกษาวิเคราะห์และพัฒนาองค์ความรู้ด้านยุทธศาสตร์การพัฒนาพื้นที่ ตลอดจนศึกษาวิจัยเชิงนโยบายที่สนับสนุนการวางแผนพัฒนาพื้นที่๒)ทำหน้าที่เป็นศูนย์กลางในการรวบรวมและประสานการพัฒนาองค์ความรู้และการศึกษาวิจัยเชิงนโยบายที่เกี่ยวข้องกับการวางแผนพัฒนาพื้นที่และนโยบายที่เกี่ยวข้อง ในด้านความมั่นคงและการกระจายอำนาจไปสู่ภูมิภาคและท้องถิ่น๓) จัดทำและพัฒนาฐานข้อมูลที่เกี่ยวข้องกับการวิเคราะห์แผนพัฒนาพื้นที่ตลอดจนนโยบายหรือยุทธศาสตร์ด้านความมั่นคงด้านการกระจายอำนาจไปสู่ภูมิภาคและท้องถิ่น๔) วิเคราะห์และวางแผนยุทธศาสตร์การพัฒนาพื้นที่ตลอดจนเสนอแนะบทบาท การพัฒนาเศรษฐกิจและสังคมของพื้นที่และแนวทางการบริหารจัดการพื้นที่อย่างบูรณาการ๕) ประสานการขับเคลื่อนยุทธศาสตร์การพัฒนาพื้นที่ไปสู่การปฏิบัติโดยผ่านกลไกการปฏิบัติราชการ๖) ประสานแผนและภารกิจกับกระทรวง ทบวง กรมในงานที่เกี่ยวข้องกับการพัฒนาพื้นที่และประสานแผนงานโครงการพัฒนาพื้นที่จากภารกิจปกติของกระทรวงและภารกิจตามนโยบายสำคัญเร่งด่วนลงสู่พื้นที่๗)ติดตามประเมินผลการพัฒนายุทธศาสตร์การพัฒนาพื้นที่ และการดำเนินงานตามนโยบายสำคัญที่ส่งผลต่อการพัฒนาพื้นที่๘)ประสานนโยบายความมั่นคงด้านการพัฒนาเศรษฐกิจและสังคม การพัฒนาพื้นที่ชายแดนการกระจายอำนาจไปสู่ภูมิภาคและท้องถิ่น และการบริหารงานพัฒนากลุ่มจังหวัดและจังหวัดกับหน่วยงานภายนอกเพื่อเชื่อมโยงกับทิศทางการพัฒนาตามแผนพัฒนาเศรษฐกิจและสังคมแห่งชาติและยุทธศาสตร์การพัฒนาอื่นที่เกี่ยวข้อง๙)ให้คำปรึกษาทางวิชาการและสนับสนุนข้อมูลเพื่อการวางแผนพัฒนาพื้นที่แก่หน่วยงานที่เกี่ยวข้อง๑๐) เป็นหน่วยประสานงานในส่วนกลางให้กับสำนักพัฒนาเศรษฐกิจและสังคมภาค๑๑)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมาย(๑๓) สำนักยุทธศาสตร์และการวางแผนเศรษฐกิจมหภาคมีอำนาจหน้าที่ดังต่อไปนี้๑) วางแผนและจัดทำยุทธศาสตร์การพัฒนาเศรษฐกิจด้านมหภาคของประเทศทั้งในระยะสั้น ระยะปานกลาง และระยะยาว๒)ประสานการจัดทำแผนพัฒนาเศรษฐกิจและสังคมแห่งชาติ แผนยุทธศาสตร์และรายงานสภาวะของประเทศเพื่อประกอบการจัดทำนโยบายของรัฐบาลและแผนการบริหารราชการแผ่นดิน๓) วิเคราะห์ ติดตามและประเมินสถานการณ์ทางเศรษฐกิจเพื่อประกอบการจัดทำความเห็น ข้อเสนอแนะและรายงานเชิงนโยบายต่อคณะรัฐมนตรีรวมทั้งสร้างและพัฒนาองค์ความรู้ระบบเตือนภัยทางเศรษฐกิจของประเทศ๔)พัฒนาระบบฐานข้อมูลและการติดตามเตือนภัยทางเศรษฐกิจให้มีความทันสมัยทั้งระบบข้อมูลภายในและต่างประเทศ๕) ศึกษาและวิจัยด้านทฤษฎีและเทคนิคเพื่อพัฒนาแบบจำลองเศรษฐกิจมหภาคเพื่อใช้ในการประมาณการเศรษฐกิจ๖)วิเคราะห์และจดทำกรอบนโยบายการคลังประจำปีและระยะปานกลางรวมทั้งประสานกับหน่วยงานที่เกี่ยวข้องในการจัดทำยุทธศาสตร์งบประมาณประจำปีงบประมาณระยะปานกลาง และแผนเงินกู้ต่างประเทศ๗)วิเคราะห์และประสานหน่วยงานที่เกี่ยวข้องในการจัดทำแผนงาน แนวทาง มาตรการ ทิศทางแนวนโยบาย และยุทธศาสตร์เศรษฐกิจระหว่างประเทศ๘)วางแผนและประสานหน่วยงานที่เกี่ยวข้องในการผลักดันยุทธศาสตร์การพัฒนาความร่วมมือไปสู่การปฏิบัติภายใต้กรอบความร่วมมือทางเศรษฐกิจในระดับอนุภูมิภาคและประเทศเพื่อนบ้าน๙)วิเคราะห์และจัดทำข้อมูลดัชนีชี้วัดการกระจายรายได้ ยุทธศาสตร์การกระจายรายได้การแปลงยุทธศาสตร์การกระจายรายได้สู่การปฏิบัติตลอดจนติดตามและประเมินผลการปฏิบัติงาน๑๐)เสริมสร้างความสัมพันธ์กับองค์การระหว่างประเทศและหน่วยงานต่างประเทศเพื่อสร้างองค์ความรู้เกี่ยวกับการพัฒนาประเทศและสร้างเครือข่ายความร่วมมือทางวิชาการกับหน่วยงานดังกล่าว๑๑)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๔) สำนักวางแผนการเกษตร ทรัพยากรธรรมชาติ และสิ่งแวดล้อมมีอำนาจหน้าที่ดังต่อไปนี้๑)วิเคราะห์และเสนอแนะนโยบายการพัฒนาด้านการเกษตร ทรัพยากรธรรมชาติ และสิ่งแวดล้อม๒) วิเคราะห์ วิจัยและพัฒนาระบบข้อมูลและดัชนีชี้วัด เพื่อการกำหนดนโยบาย แผนงานและโครงการพัฒนาด้านการเกษตร ทรัพยากรธรรมชาติและสิ่งแวดล้อม๓)วิเคราะห์ความเชื่อมโยงของนโยบายและผลกระทบที่เกิดจากการดำเนินการตามนโยบายของรัฐบาลเพื่อเสนอแนะการปรับปรุงนโยบายด้านการพัฒนาการเกษตรทรัพยากรธรรมชาติและสิ่งแวดล้อม๔) วิเคราะห์และจัดลำดับความสำคัญของแผนงานโครงการ และนโยบาย ด้านการเกษตร ทรัพยากรธรรมชาติและสิ่งแวดล้อมของประเทศ๕)ประสานการจัดทำแผนและเสนอแนะแนวทางการพัฒนาการเกษตรทรัพยากรธรรมชาติและสิ่งแวดล้อม รวมทั้งประสานความร่วมมือระหว่างประเทศ องค์กรอื่นตลอดจนสถาบันการศึกษา ให้มีการส่งเสริมกระบวนการพัฒนาอย่างยั่งยืนและสมดุล๖) ติดตามและประเมินผลการพัฒนา การบริหารจัดการและการปฏิบัติการของหน่วยงานภาครัฐและเอกชน รวมทั้งแผนงานหรือโครงการด้านการเกษตรทรัพยากรธรรมชาติ และสิ่งแวดล้อม๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๕) สำนักวิเคราะห์โครงการลงทุนภาครัฐมีอำนาจหน้าที่ดังต่อไปนี้๑)จัดทำนโยบายและยุทธศาสตร์การพัฒนาด้านโครงสร้างพื้นฐานรวมทั้งประสานและจัดลำดับความสำคัญของการลงทุนในโครงการขนาดใหญ่ด้านโครงสร้างพื้นฐาน๒)วิเคราะห์แผนงานหรือโครงการพัฒนาของส่วนราชการและรัฐวิสาหกิจและโครงการที่รัฐร่วมลงทุนกับเอกชนด้านโครงสร้างพื้นฐาน๓)ติดตามและประเมินผลการพัฒนาและการดำเนินงานด้านโครงสร้างพื้นฐานและให้คำแนะนำเกี่ยวกับการปรับปรุงหรือแก้ไขปัญหาจากการดำเนินงานเพื่อให้สามารถบรรลุวัตถุประสงค์อย่างมีประสิทธิภาพรวมทั้งการทบทวนและล้มเลิกโครงการ๔) จัดทำและประสานแผนหรือนโยบายการพัฒนาและปฏิรูปด้านรัฐวิสาหกิจ๕)กำหนดยุทธศาสตร์การลงทุนของรัฐวิสาหกิจในระยะปานกลางและระยะยาว๖) จัดทำกรอบนโยบายงบประมาณประจำปีของรัฐวิสาหกิจ๗) วิเคราะห์แผนการเงินของรัฐวิสาหกิจ๘)พิจารณางบลงทุนเพิ่มเติมและเปลี่ยนแปลงระหว่างปีของรัฐวิสาหกิจ๙)ติดตามและประเมินผลการดำเนินงานและการลงทุนของรัฐวิสาหกิจ๑๐)วิเคราะห์และจัดทำข้อเสนอแนะในประเด็นสำคัญและนโยบายเฉพาะเรื่องด้านรัฐวิสาหกิจและโครงสร้างพื้นฐานที่จะมีผลกระทบต่อการพัฒนาประเทศ๑๑) พัฒนาฐานข้อมูลด้านรัฐวิสาหกิจเพื่อสนับสนุนบทบาทของสำนักงานคณะกรรมการพัฒนาการเศรษฐกิจและสังคมแห่งชาติในการเป็นศูนย์ข้อมูลเศรษฐกิจของประเทศ๑๒)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๖) กลุ่มพัฒนาระบบบริหารทำหน้าที่ในการพัฒนาการบริหารของส่วนราชการให้เกิดผลสัมฤทธิ์มีประสิทธิภาพและคุ้มค่า มีอำนาจหน้าที่ดังต่อไปนี้๑)เสนอแนะให้คำปรึกษาแก่หัวหน้าส่วนราชการในสำนักงานคณะกรรมการพัฒนาการเศรษฐกิจและสังคมแห่งชาติเกี่ยวกับยุทธศาสตร์การพัฒนาระบบราชการ๒) ติดตาม ประเมินผลและจัดทำรายงานเกี่ยวกับการพัฒนาระบบราชการ ในสำนักงานคณะกรรมการพัฒนาการเศรษฐกิจและสังคมแห่งชาติ๓)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆและหน่วยงานภายในสำนักงานคณะกรรมการพัฒนาการเศรษฐกิจและสังคมแห่งชาติ๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๗) กลุ่มตรวจสอบภายในทำหน้าที่หลักในการตรวจสอบการดำเนินงานภายใน ส่วนราชการและสนับสนุนการปฏิบัติงานของสำนักงานคณะกรรมการพัฒนาการเศรษฐกิจและสังคมแห่งชาติมีอำนาจหน้าที่ดังต่อไปนี้๑) ดำเนินการเกี่ยวกับการตรวจสอบด้านการบริหาร การเงินและการบัญชี ของสำนักงานคณะกรรมการพัฒนาการเศรษฐกิจและสังคมแห่งชาติ๒)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๕สถานที่ให้บริการข้อมูลข่าวสารของสำนักงานคณะกรรมการพัฒนาการเศรษฐกิจและสังคมแห่งชาติมีดังนี้(๑) ศูนย์บริการข้อมูล สศช.สำนักงานคณะกรรมการพัฒนาการเศรษฐกิจและสังคมแห่งชาติ ตั้งอยู่ที่ อาคาร ๔ ชั้น ๑เลขที่ ๙๖๒ แขวงวัดโสมนัส เขตป้อมปราบศัตรูพ่าย กรุงเทพมหานคร ๑๐๑๐๐ โทรศัพท์ ๐ -๒๒๘๐ - ๔๐๘๕ ต่อ ๖๑๐๘(๒) ห้องสมุดสุริยานุวัตร สำนักงานคณะกรรมการพัฒนาการเศรษฐกิจและสังคมแห่งชาติตั้งอยู่ที่ อาคาร ๔ ชั้น ๒ เลขที่ ๙๖๒ แขวงวัดโสมนัส เขตป้อมปราบศัตรูพ่ายกรุงเทพมหานคร ๑๐๑๐๐ โทรศัพท์ ๐-๒๒๘๐ - ๔๐๘๕ ต่อ ๖๑๐๘ - ๖๑๑๑(๓) สำนักยุทธศาสตร์และการวางแผนพัฒนาพื้นที่สำนักงานคณะกรรมการพัฒนาการเศรษฐกิจและสังคมแห่งชาติ ตั้งอยู่ที่อาคารการนิคมอุตสาหกรรมแห่งประเทศไทย (ชั้น ๔ - ๕) ๖๑๘ ถนนนิคมมักกะสันแขวงมักกะสัน เขตราชเทวี กรุงเทพมหานคร ๑๐๔๐๐ โทรศัพท์ ๐ - ๒๒๕๓ - ๓๕๓๓,๐ - ๒๒๕๓-๓๕๗๗, ๐ - ๒๒๕๓-๓๒๖๖, ๐ -๒๒๕๕ - ๐๙๖๐ - ๒(๔) สำนักพัฒนาเศรษฐกิจและสังคมภาคกลาง สำนักงานคณะกรรมการพัฒนาการเศรษฐกิจและสังคมแห่งชาติตั้งอยู่ที่อาคารการนิคมอุตสาหกรรมแห่งประเทศไทย (ชั้น ๓) ๖๑๘ ถนนนิคมมักกะสันแขวงมักกะสัน เขตราชเทวี กรุงเทพมหานคร ๑๐๔๐๐ โทรศัพท์ ๐ - ๒๒๕๑ - ๔๐๑๙ ๐ - ๒๒๕๑ -๔๐๒๗, ๐ - ๒๒๕๑ - ๔๐๓๘(๕) สำนักพัฒนาเศรษฐกิจและสังคมภาคเหนือสำนักงานคณะกรรมการพัฒนาการเศรษฐกิจและสังคมแห่งชาติ ตั้งอยู่ที่ตึกคณะสังคมศาสตร์ มหาวิทยาลัยเชียงใหม่ อำเภอเมือง จังหวัดเชียงใหม่ ๕๐๒๐๒โทรศัพท์ ๐ - ๕๓๘๙ - ๒๑๑๕, ๐ - ๕๓๒๒ - ๑๑๑๕, ๐- ๕๓๒๒ - ๑๖๐๐, ๐ - ๕๓๙๔ - ๓๕๑๕(๖) สำนักพัฒนาเศรษฐกิจและสังคมภาคตะวันออกเฉียงเหนือสำนักงานคณะกรรมการพัฒนาการเศรษฐกิจและสังคมแห่งชาติ ตั้งอยู่ที่ศาลากลางจังหวัดขอนแก่น (ชั้น ๕) อำเภอเมือง จังหวัดขอนแก่น ๔๐๐๐๐ โทรศัพท์ ๐ -๔๓๒๓ - ๖๗๘๔, ๐ - ๔๓๒๓ - ๕๕๙๕-๖(๗) สำนักพัฒนาเศรษฐกิจและสังคมภาคใต้สำนักงานคณะกรรมการพัฒนาการเศรษฐกิจและสังคมแห่งชาติ ตั้งอยู่ที่ ๑๗๐/๘ถนนกาญจนวนิช ตำบลเขารูปช้าง อำเภอเมือง จังหวัดสงขลา ๙๐๐๐๐ โทรศัพท์ ๐ - ๗๔๓๑ -๒๗๐๒(๘) เว็บไซต์ (Website) ของสำนักงานคณะกรรมการพัฒนาการเศรษฐกิจและสังคมแห่งชาติโดยผ่าน URL ์ สำนักงานเลขาธิการเป็นสถานที่ติดต่อและให้คำแนะนำในการติดต่อกับหน่วยงานต่าง ๆในสำนักงานคณะกรรมการพัฒนาการเศรษฐกิจและสังคมแห่งชาติรวมทั้งเป็นหน่วยงานกลางในการประสานงานด้านการรวบรวมข้อมูลข่าวสารของสำนักงานคณะกรรมการพัฒนาการเศรษฐกิจและสังคมแห่งชาติกรณีที่ผู้ขอรับบริการข้อมูลข่าวสารต้องการรายละเอียดเพิ่มเติมซึ่งมิใช่ข้อมูลทั่วไปสามารถติดต่อหน่วยงานภายในของสำนักงานคณะกรรมการพัฒนาการเศรษฐกิจและสังคมแห่งชาติที่เป็นผู้ดูแลในเรื่องนั้นได้โดยตรงโดยทุกหน่วยงานมีเจ้าหน้าที่ประสานงานเป็นผู้อำนวยความสะดวกประกาศณ วันที่ ๑๒ กันยายน พ.ศ. ๒๕๕๑อำพนกิตติอำพนเลขาธิการคณะกรรมการพัฒนาการเศรษฐกิจและสังคมแห่งชาติวัชศักดิ์/ผู้จัดทำ๑๑ธันวาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๘๗ ง/หน้า ๒๕/๑๐ ธันวาคม ๒๕๕๑